  Туспуктэм: Кристина Галяутдинова Наталия Сильвестрова Удмурт Элькунъя валтӥсь федерал инспектор Павел Волков луиз. Сое та интыуже юнматон сярысь Росси азьмуртлэн Приволжск федерал округъя ужоскето муртэз Игорь Комаров Ижкаре лыктыса ялӥз. Азьвыл со Марий Элъя валтӥсь федерал инспектор вал. « Мон понна со бадӟым дан ужаны татын, Удмурт Элькунын, кудӥз таланто но яркыт адямиосыныз тодмо, кудӥз ожутӥськон но машина поттон удысэныз, инкуазь узырлыкеныз данъяське » Павел Волков, Удмурт Элькунъя валтӥсь федерал инспектор Тодэ вайытом, 2019-тӥ арысен Удмурт Элькунъя валтӥсь федерал инспектор Сергей Панов вал, со интыужысьтыз туэ оштолэзе кошкиз. Солэсь ужзэ огдырлы быдэсъясе Алексей Воробьёвез юнматӥзы. Ватсалом, 2023-тӥ арын Сергей Панов Элькунлэн дано кунмуртэз» ним басьтӥз. ВАТСАН Павел Валерьевич Волков вордскиз 1979тӥ арын 12-тӥ южтолэзе Горький (али Нижний Новгород) карын. 2001-тӥ арын ву вылтӥ ветлӥсь транспортъя Волжской кун академиез йылпумъяз. Юридик тодосъя кандидат. 2000-2005 – валтӥсь ӧнерчи, Нижный Новгород улосысь юстицияя министерстволэн валтӥсь управлениезлэн юридик эскеретъя но катрадлыкез кодифицировать каронъя ёзэтлэн кивалтӥсезлэн воштӥсез. 2005-2007 – Феделал регистрационной службая Нижний Новгород улосъя управленилэн адвокатура но нотариат удысын эскеронъя но надзоръя ёзэтэзлэн кивалтӥсез. 2007-2013 – советник, валтӥсь советник, Росси азьмуртлэн Приволжск федерал округъя ужоскето муртэзлэн кадровой ужпумъёсъя, кун наградаосъя но кун службая аппаратэзлэн департаментэзлэн кивалтӥсезлэн воштӥсез. 2013-2020 – Росси азьмуртлэн Приволжск федерал округъя ужоскето муртэзлэн кун тӧрлык ёзэтъёсын но интыысь аскивалтон ёзэтъёсын кусып возёнъя аппаратэзлэн департаментэзлэн Киров улосъя федерал инспекторез. 2020-тӥ арысен – Марий Элъя валтӥсь федерал инспектор. Тегъёс: Политика ГФИ ИгорьКомаров Ижкар Удмуртия  